Forest Whitaker

Forest Steven Whitaker (s. 15. heinäkuuta 1961 Longview, Texas) on yhdysvaltalainen näyttelijä ja ohjaaja. Hän aloitti elokuvauransa vuonna 1982 ja on näytellyt sen jälkeen säännöllisesti sekä televisiossa että elokuvissa. Parhaan miespääosan Oscarin hän sai elokuvasta The Last King of Scotland, missä hän näytteli Idi Aminia. == Nuoruus ja opiskelu == Whitaker syntyi Longview’ssä Texasissa. Hänen isänsä Forest Whitaker Jr. oli vakuutusmyyjä ja hänen äitinsä Laura Francis Smith erityisopettaja. Perhe muutti eteläiseen Kaliforniaan, kun Forest oli neljävuotias. Perheessä oli neljä lasta, ja Forest oli katraan toiseksi vanhin. Forest Whitaker kävi Palisades High Schoolia, missä hän innostui laulamisesta ja näyttelemisestä. Hän pelasi koulussa myös amerikkalaista jalkapalloa ja sai jalkapallostipendin Kalifornian polytekniseen yliopistoon. Hän aloitti opintonsa vuonna 1979, mutta hänen jalkapallouransa päättyi selkävammaan. Tämän jälkeen Whitaker vaihtoi pääainetta ja pian vaihtoi myös opiskelemaan oopperaa Etelä- Kalifornian yliopistoon, mistä hän valmistui vuonna 1992. Whitaker kävi myös yliopiston draamakonservatoriota. == Ura == Whitaker löydettiin yliopiston konservatorion Kerjäläisoopperan tuotannosta. Hänen ensimmäinen elokuvaesiintymisensä oli pieni rooli nuorisoelokuvassa Kuumat kinkut (1982). Seuraavien vuosien aikana Whitaker vieraili muun muassa televisiosarjoissa Cagney & Lacey ja Hill Street Blues. Elokuvan Suuret setelit (1986) sivuroolissa Whitaker teki kriitikko Pauline Kaeliin mukaan ”lyhyen mutta sävähdyttävän suorituksen”. Whitakerin elokuvia olivat myös Platoon – nuoret sotilaat (1986) ja Hyvää huomenta, Vietnam (1987). Whitaker palkittiin vuonna 1988 Cannesin elokuvajuhlien parhaan miesnäyttelijän palkinnolla elokuvasta Bird, missä Whitaker näytteli jazzmuusikko Charlie Parkeria. Tämän jälkeen hän näytteli muun muassa elokuvissa The Crying Game (1992), Pret-a-porter (1994) ja Ihmeiden aika (1996). Whitaker laajensi näyttelemisestä myös tuottajaksi ja ohjaajaksi. Hänen ohjauksiansa ovat muun muassa televisioelokuva Strapped (1993) ja Haku päällä (1995). Whitakerin 2000-luvun alun elokuvia olivat Ghost Dog – samuraiden tapaan (2000), Panic Room (2002) ja Phone Booth (2002). Hän sai laajaa ylistystä roolistaan diktaattori Idi Aminina elokuvassa The Last King of Scotland (2006). Hän voitti siitä muun muassa Oscarin, Bafta- palkinnon, Golden Globen ja Screen Actors Guild -palkinnon. Whitaker sai televisiosarjasta Teho-osasto Emmy-ehdokkuuden. Hän oli mukana vuosina 2006–2007 myös televisiosarjassa Shield – lain varjolla sekä oli päänäyttelijänä lyhyeksi jääneessä sarjassa Criminal Minds: Epäilyksen alla (2011). Whitakerin rikosdraamoja ovat A Dark Truth (2012) ja The Last Stand (2013). Samana vuonna hän näytteli elokuvassa The Butler, missä hänen roolihahmonsa oli saanut inspiraation kahdeksan presidentin hovimestarina toimineesta Eugene Allenista. Nyrkkeilydraamassa Southpaw Whitaker näytteli vuonna 2015. Tähtien sota -elokuvassa Rogue One: A Star Wars Story (2016) Whitaker oli kapinallistaistelija Saw Gerrera ja sarjakuvafilmatisaatiossa Black Panther (2018) Wakandan vanhemmistoon kuulunut Zuri. Whitaker palasi vuonna 2017 televisioon. Hän näytteli vuosina 2017–2018 sarjassa Empire, ja vuodesta 2019 hän on esittänyt mafiapomo Bumpy Johnsonia sarjassa Godfather of Harlem. == Yksityiselämä == Vuonna 1996 Whitaker meni naimisiin Keisha Whitakerin kanssa. Heillä on kaksi tytärtä. Lisäksi Forestilla on poika aiemmasta parisuhteesta ja Keishalla tytär. Forestin persoonallinen ulkonäkö johtuu hänen syntymästä saakka olleesta silmäviastaan. Hän on kasvissyöjä ja hänellä on ensimmäisen asteen musta vyö Kenpo- karatessa. Hän omistaa Taste of the Goddess -nimisen vegaaniravintolan Pohjois-Los Angelesissa. == Filmografia == === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1982 Kuumat kinkut Fast Times at Ridgemont High Charles Jefferson 1986 Suuret setelit The Color of Money Amos 1986 North & South, Book II North & South, Book II Cuffey 1986 Platoon – nuoret sotilaat Platoon Big Harold 1987 Hyvää huomenta, Vietnam Good Morning Vietnam Edward Montesque Garlick 1987 Kyttäyskeikka Stakeout Jack Pismo 1988 Bird Bird Charlie ”Bird” Parker 1988 Bloodsport – viimeiseen asti Bloodsport Rawlins 1990 Downtown – kyttäpari Downtown Dennis Curren 1991 Ei armoa Harlemissa A Rage in Harlem Jackson 1992 The Crying Game The Crying Game Jody 1994 Eilisen vanki Jason’s Lyric Maddog 1994 Räjähdyspisteessä Blown Away Anthony Franklin 1994 Prêt-à-Porter Prêt-à-Porter Cy Bianco 1994 The Enemy Within The Enemy Within MacKenzie ”Mac” Casey 1995 Smoke Smoke Cyrus Cole 1995 Peto Species Dan Smithson, Empath 1996 Ihmeiden aika Phenomenon Nate Pope 1999 Ghost Dog – samuraiden tapaan Ghost Dog: The Way of the Samurai Ghost Dog 1999 Pelottomat – Light It Up Light It Up Dante Jackson 2000 Taistelukenttä Maa Battlefield Earth Ker 2000 Menolippu kuolemaan Four Dogs Playing Poker Ellington 2002 Panic Room Panic Room Burnham 2002 Phone Booth Phone Booth ylikomisario Ed Ramey 2003 Deacons for Defense Deacons for Defense Marcus Clay 2005 American Gun American Gun Carter 2005 Mary Mary Ted Younger 2005 A Little Trip to Heaven A Little Trip to Heaven Abe Holt 2006 The Marsh The Marsh Geoffrey Hunt 2006 The Last King of Scotland The Last King of Scotland Idi Amin 2006 Ripple Effect Ripple Effect Philip 2007 The Air I Breathe The Air I Breathe Happiness 2007 The Great Debaters – Sanan voima The Great Debaters James Farmer Sr. 2008 Vantage Point – askeleen edellä Vantage Point Howard Lewis 2008 Street Kings Street Kings kapteeni Jack Wander 2008 Fragments Winged Creatures Charlie Archenault 2009 Powder Blue Powder Blue Charlie 2009 Hassut hurjat hirviöt Where the Wild Things Are Ira 2009 Hurricane Season Hurricane Season Al Collins 2010 Repo Men – noutajat Repo Men Jake Freivald 2010 My Own Love Song My Own Love Song Joey 2010 The Experiment The Experiment Barris 2010 Lullaby for Pi Lullaby for Pi George 2011 Catch .44 Catch .44 Ronny 2012 Freelancers Freelancers LaRue 2012 The Truth The Truth Francisco Francis 2013 Repentance Repentance Angel 2013 The Last Stand The Last Stand John Bannister 2013 Pawn Pawn Will 2013 Zulu Zulu Ali Sokhela 2013 The Butler The Butler Cecil Gaines 2013 Out of the Furnace Out of the Furnace Wesley Barnes 2013 Black Nativity Black Nativity Crnell 2015 Taken 3 Taken 3 Franck Dotzler 2016 Arrival Arrival eversti G. T. Weber 2016 Rogue One: A Star Wars Story Rogue One: A Star Wars Story Saw Gerrera 2018 Black Panther Black Panther Zuri 2018 City of Lies City of Lies Darius ”Jack” Jackson 2019 Finding Steve McQueen Finding Steve McQueen Howard Lambert 2020 Jingle Jangle: A Christmas Journey Jingle Jangle: A Christmas Journey Jeronicus Jangle 2021 Respect Respect C. L. Franklin 2022 Havoc Havoc === Televisiosarjat === Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1983 Cagney & Lacey Night Manager ”The Grandest Jewel Thief of Them All” 1984 Trapper John, M.D. Lewis Jordan ”School Nurse” 1984 Hill Street Blues Floyd Green ”Blues for Mr. Green” 1985 The Fall Guy Friend ”Spring Break” 1985 Diff’rent Strokes Herman ”Bully for Arnold” 1985 Jaettu maa Cuffey 6 jaksoa 1986 Hämmästyttävät tarinat Jerry ”Gather Ye Acorns” 1986 North and South, Book II Cuffey 6 jaksoa 2002–2003 Hämärän rajamailla kertoja 44 jaksoa 2006–2007 Teho-osasto Curtis Ames 6 jaksoa 2006–2007 Shield – lain varjolla John Kavanaugh 13 jaksoa 2007–2009 American Dad Turlington (äänirooli) 3 jaksoa 2010 Criminal Minds – FBI-tutkijat Sam Cooper ”The Fight” 2011 Criminal Minds: Epäilyksen alla Sam Cooper 13 jaksoa 2017 Star Wars Rebels Saw Gerrera (äänirooli) 4 jaksoa 2022 Andor Saw Gerrera 2 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Oscar-palkinnon saajat Luokka:Hollywood Walk of Fame Luokka:BAFTA-palkinnon saajat Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Vuonna 1961 syntyneet Luokka:Elävät henkilöt Luokka:Seulonnan keskeiset artikkelit